Document ID: 32007R0276

KOMISSION ASETUS (EY) N:o 276/2007,
annettu 15 päivänä maaliskuuta 2007,
eräiden voilaatujen vientitukia koskevan pysyvän tarjouskilpailun avaamisesta annetun asetuksen (EY) N:o 581/2004 ja rasvattoman maitojauheen vientitukia koskevan pysyvän tarjouskilpailun avaamisesta annetun asetuksen (EY) N:o 582/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 31 artiklan 3 kohdan b alakohdan ja 14 kohdan,
sekä katsoo seuraavaa:
(1)
Komission asetuksen (EY) N:o 581/2004 (2) 1 artiklan 1 kohdan ja komission asetuksen (EY) N:o 582/2004 (3) 1 artiklan 1 kohdan mukaan tietyille määräpaikoille ei myönnetä vientitukia.
(2)
Maidon ja maitotuotteiden vientitukien vahvistamisesta 25 päivänä tammikuuta 2007 annetussa komission asetuksessa (EY) N:o 61/2007 (4) Liechtenstein, Livignon ja Campione d'Italian kunnat, Helgolandin saari, Grönlanti ja Färsaaret on suljettu vientituen ulkopuolelle 26 päivästä tammikuuta 2007, ja ne on lisätty määräpaikkakoodien L20 ja L40 alueisiin, joihin suuntautuvalle viennille ei myönnetä vientitukia. Sen vuoksi on tarpeen jättää samat määräpaikat asetuksissa (EY) N:o 581/2004 ja (EY) N:o 582/2004 tarjouskilpailulla vahvistettujen vientitukien ulkopuolelle.
(3)
Sen vuoksi asetuksia (EY) N:o 581/2004 ja (EY) N:o 582/2004 olisi muutettava.
(4)
Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 581/2004 1 artiklan 1 kohdan toinen alakohta seuraavasti:
”Ensimmäisessä alakohdassa tarkoitetut tuotteet on tarkoitettu vietäviksi kaikkiin määräpaikkoihin lukuun ottamatta Andorraa, Ceutaa ja Melillaa, Gibraltaria, Liechtensteinia, Livignon ja Campione d'Italian kuntia, Helgolandin saarta, Grönlantia, Färsaaria, Amerikan yhdysvaltoja ja Vatikaanivaltiota.”
2 artikla
Korvataan asetuksen (EY) N:o 582/2004 1 artiklan 1 kohta seuraavasti:
”1. Avataan pysyvä tarjouskilpailu nettopainoltaan vähintään 25 kilogramman säkeissä olevan ja enintään 0,5 painoprosenttia lisättyä muuta kuin maitoa sisältävää ainetta sisältävän tuotekoodiin ex ex 0402 10 19 9000 kuuluvan, komission asetuksen (ETY) N:o 3846/87 (5) liitteessä I olevassa 9 jaksossa tarkoitetun rasvattoman maitojauheen vientituen määrittämiseksi vientiä varten kaikkiin määräpaikkoihin, lukuun ottamatta Andorraa, Ceutaa ja Melillaa, Gibraltaria, Liechtensteinia, Livignon ja Campione d'Italian kuntia, Helgolandin saarta, Grönlantia, Färsaaria, Amerikan yhdysvaltoja ja Vatikaanivaltiota.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä maaliskuuta 2007.

Labels: 3
17